**Bjørn Godøy** (født 22. desember 1969 i Ålesund) er en norsk manusforfatter og filmskaper, historiker og sakprosaforfatter.

Utdannelse
----------

Godøy tok i 1994 en B.A. i filmproduksjon og filmvitenskap ved Southern Illinois University at Carbondale. Som eksamensfilm laget han en 25 minutter lang dokumentar om et norsk-amerikansk tettsted i Minnesota, som i 1994–95 ble vist på PBS-nettverket i flere stater.[] I 1999 ble han Cand. Philol. i historie ved Universitetet i Oslo med en hovedoppgave om den amerikanske okkupasjonen av Okinawa under og etter andre verdenskrig. Han har senere tatt en årsenhet i norsk og fullført praktisk-pedagogisk utdannelse (PPU).[]

Film og tv
----------

Fra 2000 til 2005 jobbet han som researcher, manusforfatter og regissør på tv-serien *Alt for Norge* (TV 2 2005).[] Senere skrev han blant annet manus til den animerte kinofilmen *Nå skal du høre* (2005), novellefilmen *Brakkvann* (2007), og tv-serien *Thor Heyerdahl – på jakt etter paradiset* (NRK 2007).[] Han har vært historisk ansvarlig på den norske versjonen av tv-serien *Hvem tror du at du er?* (2011, 2013, 2014, 2017) samt på *Datoen* (2015).[]

Forfatterskap
-------------

I 2003 begynte Godøy å samle informasjon om nordmenn som hadde tjenestegjort som frivillige under koloniseringen av Den uavhengige Kongostaten i tiårene rundt århundreskiftet, blant annet ved det belgiske koloniarkivet i Brussel. Arbeidet munnet ut i boken *Solskinn og død: Nordmenn i kong Leopolds Kongo* (2010). Senere har han skrevet sakprosabøkene *Ti tusen skygger: En historie om Norge og de spedalske* (2014) og *Dobbeltspill: Kjærlighet og forræderi i skyggen av første verdenskrig* (2016) om forholdet mellom den irske revolusjonshelten Roger Casement og en norsk sjømann.[] Alle bøkene har fått gode kritikker av flere kritikere. *Ti tusen skygger* ble nominert til Brageprisen, Kritikerprisen og Språkprisen.

Referanser
----------

1. ↑  Reiss-Andersen, David; Wiggen, Trine; Witt, Gitte (16. juni 2007). «Brackish Water». Besøkt 9. januar 2017.
2. ↑  Naso.no, Kjetil Vikene /. «Solskinn og død Bok - www.spartacus.no». *Spartacus Forlag AS*. Besøkt 16. januar 2017.
3. ↑  Naso.no, Kjetil Vikene /. «Ti tusen skygger Bok - www.spartacus.no». *Spartacus Forlag AS*. Besøkt 16. januar 2017.
4. ↑  Naso.no, Kjetil Vikene /. «Dobbeltspill Bok - www.spartacus.no». *Spartacus Forlag AS*. Besøkt 16. januar 2017.
5. ↑  Jan-erik Ebbestad Hansen (22. november 2014). «Sykdommen som utviklet landet». Aftenposten. Besøkt 8. januar 2017.
6. ↑  *Skyggenes historie.* Anmeldelse i Klassekampen 2014-10-04.
7. ↑  Ivo De Figueiredo (7. mars 2010). «Nordmann spist i Kongo». Aftenposten. Besøkt 8. januar 2017.
8. ↑  *De utstøtte*. Anmeldelse i Vårt land. 2014-12-08 av Eskil Skjeldal.
9. ↑  Gudmund Skjeldal (28. oktober 2016). «Glupt dobbeltspel». Morgenbladet. Besøkt 8. januar 2017.
10. ↑  «Nominerte bøker 2014 - Brageprisen». *Brageprisen*. Arkivert fra originalen 20. oktober 2016. Besøkt 9. januar 2017.
11. ↑  «Nominasjoner til litteraturkritikerprisene 2014 - Kritikerlaget». *Kritikerlaget*. Besøkt 9. januar 2017.
12. ↑  «Nominerte til Språkprisen 2016». *Språkrådet* **(norsk)**. Besøkt 9. januar 2017.

Eksterne lenker
---------------

* (en) Bjørn Godøy på Internet Movie Database Rediger på Wikidata
* (no) Omtale av forfatteren hos forlaget Spartacus.

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC
 |